Ո՞վ չի հիշում ամերիկացի վերլուծաբան Փոլ Գոբլին, նրան, ով ժամանակին առաջարկում էր Ղարաբաղը փոխանակել Մեղրիի հետ: Այս հիմարագույն առաջարկի դիմաց Գոբլը վաստակեց «Ղարաբաղյան հարցի հայտնի փորձագետ» տիտղոսը, իսկ որոշ արևմտամետ կայքեր մեծագույն հաճույքով օգտագործում են նրան, եթե կարիք է զգացվում ինչ-որ զազրելի բան ասել ռուսների ու Ռուսաստանի հասցեին: Ու քանի որ սեպտեմբերին հայ-ադրբեջանական սահմանին լարվածությունը ծայրահեղ դրսևորումներ էր ընդունել, ապա շատ հարմար է հենց հիմա կրկին պեղել-գտնել զառամյալ Գոբլին ու նրան խնդրել, որ մի երկու դառը միտք ասի այն մասին, թե ինչպես են արտաքին ազդեցություններն իրենց հետքը թողնում հակամարտության վրա, որովհետև կարգավորման գործընթացում ներգրավված միջնորդ պետությունները մի կողմից ձգտում են կայունություն հաստատել հակամարտության գոտում, բայց մյուս կողմից՝ հնարավոր է` որոշ ուժեր փորձեն օգտագործել նոր էսկալացիան` իրենց ազդեցությունը տարածաշրջանում մեծացնելու նպատակով: